30 S. SOMMIER ET E. IjEVIER, 



E. cuspidato M. B. comparandum, a quo valde differt forma foliorum, 

 floribus aureis duplo minoribus et stylo brevi. Duratio nobis ignota. 



14. Erysimum contractum n. sp. 



Humile, vix semipedale, griseo-viride, pilis adpressis bi- et tripar- 

 titis, rhizomate lignoso ramoso rosulas steriles dense foliatas etcaules 

 florigeros inferne residuis foliorum emortuorum induratis arcuatis 

 crebre obsitos fere echinatos edente, foliis congestis anguste lineari- 

 lanceolatis acutiusculis, sensim in petiolum attenuatis, remote denta- 

 tis, nonnullis subintegris, caulibus angulosis, erectis, strictis, sim- 

 plicibus, tenuibus, in planta provecta cicatricibus foliorum delapsorum 

 6 — 10 obsitis, foliis caulinis inferioribus eis rosularum sterilium 

 similibus, surculorum cauligerorum fere omnibus emortuis, floribus..., 

 pedicellis siliqua 6plo brevioribus erectis, siliquis subtetragonis con- 

 vexis in apice caulis confertis subsessilibus parum divergentibus 

 in corymbum brevem dispositis pube minutissima 2 — 3 — 4partita 

 sat crebre obsitis, valvarum nervo prominulo, stylo brevi latitudinem 

 siliqu<e non sequante, stigmate capitato umbilicato, placenta tend, 

 septo chartaceo colore stramineo inter seminum foveolas transverse 

 plicato, seminibus uniseriatis immarginatis vel apice rudimento parvo 

 ala) donatis. 



Hab. in Adjarim regione montana media inter Keda et Chula, 

 ubi in rupibus rara videtur; 21 Jun. specimen imicum ultramaturum, 

 valvis et seminibus plurimis jam delapsis legimus. 



Inter Erysima perennia heterotricha, siliquis tetragonis donata, 

 proximura videtur E. pulchello Willd., a quo facile distinguendum 

 racemo contracto, fere corymbum efformante, stylo brevi, surculorum 

 stipite residuis foliorum induratis arcuatis obsito.— Habitus E.gdidi 

 Bge., cujus siliquse tamen breviores, latiores, a dorso compresss, 

 stylo longiore terminataB et in racemum laxum dispositas. 



DRABA OSSETICA (Ruprecht, pro var. D. mollissimce Stev.). 

 Viridi-grisea ca^spitosa laxe pulvinaris, rhizomate ligneo ramoso, 

 surculis elongatisrepentibus apice resupinatis, foliis obovato-oblongis 



